Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 537

(193) A többi szállító kizárása alapesetben nem probléma, amíg a többi szállító igénybe veheti ugyanazokat a forgalmazókat, azaz addig, amíg a szelektív forgalmazási rendszert nem kapcsolják össze az egyedüli márka kikötésével. A felhatalmazott forgalmazók sûrû hálózata vagy halmozott hatás esetén a szelektív forgalmazás és a versenytilalmi kötelezettség összekapcsolása következtében elõállhat a többi forgalmazó kizárásának a veszélye. Ebben az esetben az egyedüli márkakikötéssel kapcsolatban fent írt alapelveket kell alkalmazni. Ha nem is kapcsolják össze a szelektív forgalmazást versenytilalmi kikötéssel, még mindig problémát okozhat a versenytárs szállítók kizárása a piacról, ha a vezetõ szállítók nem tisztán minõségi kiválasztási szempontokat alkalmaznak, hanem bizonyos további kötelezettségeket írnak elõ a kereskedõik számára, például minimális polchely fenntartását a termékeik számára, vagy annak biztosítását, hogy a termékeiknek a kereskedõ általi értékesítése legalább a kereskedõ teljes forgalmának egy bizonyos százalékát érje el. Nem valószínû ilyen probléma, ha a szelektív forgalmazás által lefedett piaci részesedés 50% alatt van, vagy — ha a fenti lefedettségi arányt túllépik — ha az öt legnagyobb szállító piaci részesedése 50% alatt marad.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes